Az ikrek közt valóban van egy kötelék.
Az egypetéjű ikrek egy emberként kezdik.
Aztán szétválnak.
Két különböző emberré.
Amikor ez történt vele,
mintha elvesztettem volna a másik felemet.
A másik felem nincs többé.
AMERIKA BÖRTÖNEIBEN TÖBB MINT 135 000 ELÍTÉLT GYILKOS ÜL
MINDEN NEGYEDIK AMERIKAI RAB ÁLLAMI GONDOZOTT VOLT
EZ A 1113010-ES ELÍTÉLT TÖRTÉNETE
Szörnyű azt érezni,
hogy nincs senkid.
Hogy senki sem akar befogadni.
AZONOSÍTÓ
Számomra az jelentette volna a tökéletes otthoni környezetet,
ha lett volna, aki szeret, aki gondoskodik rólam, és…
hogy úgy érzem, van családom.
A NETFLIX SOROZATA
CSALÁDI ÜGYEK
MISSOURI ÁLLAMI BÜNTETÉS-VÉGREHAJTÁSI INTÉZET
JEFFERSON CITY-I BÜNTETÉS-VÉGREHAJTÁSI INTÉZET
Így jó lesz? Oké.
ANTHONY STANDIFER 2010-BEN AGYONLŐTTE A 69 ÉVES BEVERLY CROWLT
Anthony Standifer vagyok.
2010 óta ülök börtönben előre meg nem fontolt gyilkosságért
és előre megfontolt rablásért.
STANDIFER 1985-BEN SZÜLETETT A MISSOURI ÁLLAMBELI KANSAS CITYBEN
Ami a gyerekkoromat illeti…
Nem nevezném tipikus gyerekkornak.
Anyám drogfüggő volt,
mióta csak az eszemet tudom.
Apám, bár tudtam, ki ő,
sosem tekintett rám a fiaként.
Időnként találkoztunk,
de úgy bánt velem, mintha…
nem lennék senkije.
Igaz, hogy anyám drogozott, de engem nagyon szeretett.
A legjobb élményeim hozzá kötődnek.
S. GLENWOOD SUGÁRÚT
Több államba is elvitt, együtt utaztunk,
elmentünk a tóhoz, pecáztunk.
Szóval szép emlékeim fűződnek hozzá.
De…
folyton jött és ment. Volt hogy pár napig ott volt,
aztán pedig hetekig nem láttam.
STANDIFER KISGYEREKKÉNT TÖBB CSALÁDTAGJÁNÁL IS ÉLT
VÉGÜL 11 ÉVES KORÁBAN ÁLLAMI GONDOZÁSBA KERÜLT
Nevelőotthonba kerültem,
mert a nagynénémnél laktam,
és ő úgy érezte, nem bír velem.
Hát egy szemeteszsákba rakta a cuccaimat,
elvitt a Családsegítő Szolgálathoz,
és az állam gondjaira bízott.
Egy gyereket egyszerűen…
csak így elhajított
a saját családja.
És…
ő úgy érezte, senki sem szereti.
Ez volt életem egyik legrosszabb időszaka.
STANDIFER 13 ÉVESEN ÚJRA ÉDESANYJA GYÁMSÁGA ALÁ KERÜL
Akkoriban tiszta volt, leszokott a drogokról.
Újra megházasodott, és azt gondoltam,
ez esélyt kínál majd arra, hogy együtt lehessünk.
Hogy végre egy család lehessünk.
De amint visszaköltöztem Kansas Citybe,
minden rosszra fordult.
Az akkori férjének volt egy fia.
Ő 16 éves volt, és bandatag.
És volt egy bátyám is,
egy féltestvérem, anyám révén.
Ő szintén bandatag volt.
Ők voltak a példaképeim.
Akkoriban nem igazán voltak példaképeim.
És…
sok dolog miatt felnéztem rájuk.
Ha drogot árultak, én is drogot akartam árulni.
Ha raboltak,
én is azt akartam tenni.
STANDIFER 14 ÉVES KORÁTÓL KEZDVE
TÖBB JAVÍTÓINTÉZETET IS MEGJÁRT A BANDÁKHOZ KÖTHETŐ BŰNCSELEKMÉNYEI MIATT
A McEwan Fiúinternátusban voltam.
Ez egyfajta javítóintézet volt.
És…
Behívtak az irodába,
és egy nő odaadta nekem a telefont.
Az anyám szólt bele.
És azt mondta,
hogy a bátyámat aznap este meggyilkolták .
Igen.
Amikor kijöttem, tudják, az intézetből,
többé nem volt bátyám,
már nem ugyanaz az ember voltam.
Ekkor úgy döntöttem…
többé nem érdekel senki és semmi.
És…
miután eldöntöttem,
hogy így állok a dolgokhoz,
az lehetővé tette,
hogy bármit megtegyek
a következményekre való tekintet nélkül.
Többé semmi sem érdekelt.
2010-BEN STANDIFER 25 ÉVES VOLT, ÉS A BARÁTNŐJÉVEL ÉLT EGYÜTT
Nem dolgoztam.
A barátnőm sem dolgozott, így nagyon pénzszűkében voltunk.
Egyik éjjel az utcán voltam,
és felhívott egy srác,
akivel korábban többször is raboltam.
Jay Nicksnek hívták.
Felhívott, és azt kérdezte:
„Hé, kirabolnád ezt a drogdílert?”
Mire én: „Mennyi a lé?”
Erre ő: „Úgy 80 lepedő.”
És még volt ott
vagy 20 kilónyi marihuána is.
Belementem.
Letettük a telefont,
és felhívtam egy DJ nevű ismerősömet.
DJ-vel
kocsiba ültünk, és elindultunk
Jay Nickshez.
Jay Nicks átadott egy darab papírt. Azt mondta, három cím szerepel rajta.
Leírta nekünk a házat,
és elmondta, hogy a pasas egy narancssárga Dodge Magnummal jár,
amin 24 colos felnik vannak.
Azt mondta, tuti kiszúrjuk.
Mondtam, hogy oké, ő meg adott egy fegyvert.
Fel-alá furikáztunk a környéken.
Nem találtuk a címeket.
Sem a narancssárga Dodge Magnumot.
Hát kiszálltam,
és gyalog fésültem át a környéket.
Végül megtaláltam a házat.
Felhívtam Jay Nickst, hogy megtaláltam a házat,
de nem áll előtte Dodge Magnum.
Megkérdeztem, hogy milyen autójuk van még.
Erre mondott egy típust,
és pont egy olyan állt ott a felhajtón.
Így DJ- vel odamentünk a házhoz,
és berúgtuk az ajtót.
Amint berúgtuk,
teljes sötétség fogadott a nappaliban.
De láttam, hogy van ott valaki.
DJ megragadta az illetőt, és leterítette.
Aztán ahogy felkapcsoltam a lámpát,
láttam, hogy egy nő az.
Amint megláttam azt az idősebb nőt,
rögtön tudtam, hogy rossz házba törtünk be.
Elővettem a fegyvert, és a fekvő hölgy fölé álltam.
Szóltam DJ-nek, hogy kutassa át a házat, mert talán tévedtünk.
Mikor visszajött, azt mondta, nem talált semmit. Így…
Az járt a fejemben…
hogy most szabadultam.
Nem akartam visszamenni a börtönbe.
De már látta az arcomat.
Így arra jutottam…
hogy megölöm.
Fölé álltam,
és meghúztam a ravaszt.
Egyszer.
És…
Azt kérdeztem magamtól:
„Miért tettem ezt?”
És…
erre azóta sem tudok elfogadható magyarázatot adni.
A NŐ, AKIT STANDIFER AGYONLŐTT,
BEWERLY CROWL VOLT, A NYUGALMAZOTT RENDŐRSÉGI ADMINISZTRÁTOR
CSALÁDJÁNAK HÁROM GENERÁCIÓJA GYÁSZOLJA BEVERLYT
- Szia! - Szia!
- Hogy vagy? - Jól. És te?
Ez jó lesz a rántott húshoz.
- Tessék. - Oké.
Még mindig forrók, Sharon?
Te hoztad a kaját.
Ülj le és lazíts!
- Jól néz ki. - Bizony.
Nagyon összetartó család voltunk.
Mindent együtt csináltunk.
Fel akarnak hizlalni a melóban.
Nem feltétlenül volt meg mindenünk,
de mindenünk megvolt, ami kellett.
Ennél többre nem is vágyhatnék.
Kérsz salátát?
Kérsz?
Dana Crowl vagyok.
Beverly az anyám.
Gyerekkoromban a családunk
főleg belőlem,
a testvéreimből és anyukámból állt.
A szüleink elváltak, így apánkat nem láttuk annyit…
amennyit szerettük volna.
De anyára mindig számíthattunk. Ő mindent megtett értünk.
Édesanyám nagyon gondoskodó volt. Ő…
szeretett talán a leginkább ölelkezni azok közül akit, ismerek.
- Fogta a kezedet. - Fogdosott.
Ha ott ültél így csinált…
„Drágám!”
Te is ezt csinálod.
Tényleg. Te is ezt csinálod.
Ugyanezt.
Sosem éreztette velünk, hogy a terhére vagyunk.
Fontos tudatni a gyerekeinkkel, hogy akarjuk őket,
és azt, hogy a közelünkben legyenek.
1976-ban került a rendőrségre,
az idenpendence-i kapitányságon dolgozott.
Adminisztrátor volt.
Segített megírni a rendőrök jelentéseit,
így minden rossz történés eljutott hozzá.
És mi nem csinálhattunk semmit,
mert nem hagyta, hogy a gyerekei bajba keveredjenek.
Egy pénteki napon, március 19-én értesültem anya haláláról.
Épp munkába készültem. Hét óra után húsz perccel.
ISTEN HOZOTT
Steve sógorom felhívott,
és azt mondta: „Most beszéltem Barbara nénivel.
Megkérdezte, oda tudnék-e menni anyukád házához.
Valami nem stimmel nála.”
Ahogy befordultam az utcájába,
megláttam, hogy nyitva van a verandaajtó.
És bedugtam a fejem.
Be sem mentem a nappaliba.
Megláttam, ahogy ott fekszik.
Csak hátradőltem, és becsuktam az ajtót.
Azonnal tárcsáztam a 911-et.
Aztán nem telt el két perc, és már ott is voltak a rendőrök.
Édesanyánk elvesztése óriási hatást gyakorolt a családomra.
Olyan hatalmasat, hogy szavakba sem tudom önteni.
Mindig is ő mutatott nekem utat.
Mindennap köszönök neki, amikor elhajtok a temető mellett.
Minden reggel jó reggelt kívánok neki.
Nem szeretem a szörnyeteg szót, de ő az.
Az én szememben szörnyeteg.
Egy tökéletes világban
börtönben halna meg, nem látna többé napfényt.
Nem tudom, miért húzta meg a ravaszt. Bár tudnám!
Talán akkor jobban megérteném, és meg tudnék bocsátani neki.
Egyszerűen nem tudom megérteni.
Én nem ilyen világban nőttem fel.
Szerintem őt egy olyan világban nevelték, ahol így mentek a dolgok.
És egy részem sajnálja őt, amiért ilyen világban él, de
nem törvényszerű, hogy az határozzon meg, ahogy felnőttél.
Dönthetsz úgy, hogy változtatsz,
és nem hiszem, hogy ő így döntött.
És volt rá lehetősége…
hogy máshogy élje az életét.
A GYILKOSSÁG UTÁN 12 NAPPAL LETARTÓZTATTÁK STANDIFERT
2011 MÁJUSÁBAN BŰNÖSNEK TALÁLTÁK GYILKOSSÁG VÁDJÁBAN,
ÉS 60 ÉVNYI BÖRTÖNBÜNTETÉSRE ÍTÉLTÉK
Gyerünk!
Köszönjetek szépen!
Susan Thompson vagyok, Anthony Standifer nagynénje.
Gyere ide, Gyémánt! Gyere, kislány!
Köszönj!
Anthony a belvárosban nőtt fel,
a gettó közepén.
Az egy kemény hely volt.
Anthony apja imádott parancsolgatni.
Rengeteget bántalmazta a családját,
folyamatosan leértékelte Anthonyt és az anyját is.
„Nem érsz semmit. Anyád sem.”
Anthony sok verbális bántalmazást élt át.
És ez szerintem nagyban hatott rá.
A saját otthonában ismerkedett meg az erőszakkal.
És a drogokkal is.
Anthony három-négyéves volt, amikor az apja elhagyta őket.
És onnantól kezdve minden rosszra fordult.
Anthony anyja hagyta, hogy a drogosok megszállják őket.
Drogtanya vált a házból.
Az utcán volt, drogozott, itt volt, ott volt.
Mindenfelé császkált. Nem lehetett utolérni.
Egészségtelen helyzet volt.
Anyám fogadta be a kis Anthonyt.
Úgy egy-két hónapig gondoskodott róla,
aztán anyám
elköltözött a városból, és a kis Anthony rám maradt.
Nekem is volt hat gyermekem.
Az egyik fiam agyi bénult volt. Nem tudott járni vagy beszélni.
Így egyszerűen nem bírtam annyi figyelmet szentelni
a kis Anthonynak, amennyire szüksége lett volna.
És neki teljes figyelem kellett.
Ez a gyerek sok mindennek ki volt téve.
És nem akartam, hogy ezek a saját gyerekeimre is hatással legyenek.
ANYA BÖGRÉJE
Egy nap arra jutottam, hogy nem bírok vele.
Úgy döntöttem, elmegyek a Gyermekvédelmi Központba.
Szólok nekik, hogy lakik nálam egy kisfiú,
az anyja, a húgom drogozik, kényszerintézkedésre van szükség.
Az volt a célom, hogy egy bírósági végzéssel
bevigyék oda, leszoktassák a drogokról,
aztán pedig fogom őt és a fiát, és segítek, hogy újra együtt lehessenek.
De nem így lett. Nem tett eleget a végzésnek.
A kis Anthony állami gondozásba került.
És…
ott molesztálták.
Megszakad a szívem, ha belegondolok,
hogy nekem is közöm volt ahhoz, amit elszenvedett.
Ha nem helyeztem volna állami gondozásba,
ma talán más ember lenne,
mert ez az egész csak még zavartabbá tette.
Elkezdett az utcán lógni, nála idősebb srácokkal csinált ezt-azt.
Ez igazi adrenalinlöket volt neki.
Könnyen befolyásolható volt, és naiv.
Tartozni akart valahova.
Úgy érezte, hogy ez a közeg szereti, és ilyet addig nem tapasztalt.
Teljesen megértem, hogy miért választotta ezt az utat.
Mi sosem éreztettük ezt vele.
Amint kiment az utcára,
rossznak bélyegezték.
Amint megtudták, ki az apja, rossznak bélyegezték.
Amint megtudták, hogy az anyja függő,
elcseszettnek bélyegezték.
Értik? És így tovább.
Mi meg azon tűnődünk, miért.
Hogy viselkedhetnek így és tehetnek ilyesmiket egyesek?
A francba is…
nézzük a teljes képet!
Tegyük fel a kérdést, hogy mit segítettünk neki!
Mit tettünk?
Semmit.
Nem akartam, hogy közöm legyen hozzá, mert haragudtam rá,
mert nem értettem.
De most itt ülök önök előtt,
és igen, úgy hiszem,
mind hibásak vagyunk. Cserben hagytuk.
Cserben hagytuk,
de mindannyian. Ezt nem lehet egy emberre kenni.
Az apjára, az anyjára, erre…
Az egész családja hagyta cserben,
tudják?
STANDIFER 13 ÉVESEN CSATLAKOZOTT A KANSAS CITY-I CRIP BANDÁHOZ
A bandák biztonságérzetet nyújtanak. Pótolják a nem létező családodat.
Van, aki a testvéreddé válik. Néhányakra apádként tekintesz.
Próbálnak minket a helyes útra terelni.
De mi fafejűek vagyunk. Ezért csatlakoztunk a bandához.
Valentino Barraza vagyok.
Úgy 14-15 éves kora óta ismerem
Anthony Standifert.
És a barátságunk
még ma is tart.
Valószínűleg a halálunkig barátok leszünk.
VALENTINO BARRAZA ÖTVENÉVNYI BÜNTETÉSÉT TÖLTI
EGY ANTHONYÉTÓL FÜGGETLEN GYILKOSSÁGÉRT
Amikor Anthony bandatag volt,
úgy viselkedett…
ANTHONY BARÁTJA
…mint valami eszelős.
Ő egyszerűen
mindenben benne volt,
akár rablásról, akár autólopásról volt szó.
Sosem láttam rajta félelmet.
Mindegy, miről volt szó.
Ha egy fegyveresekkel teli házba mentünk,
ő volt az első, aki végigtrappolt rajta.
Meg volt húzatva.
De teljesen.
Nem volt komplett.
Persze, tökre sajnálom, ami történt.
Részvétem a nő családjának, meg minden.
De ha valaki betöréses bűncselekményt követ el,
néha előfordul, hogy nem akar…
semmilyen bizonyítékot…
vagy tanút hátrahagyni.…
Ha háborúzol,
mindenképp lesznek áldozatok.
Ezek lehetnek az ellenség tagjai,
de egyszerű kívülállók is.
Ez egy döbbenetesen szörnyű bűncselekmény.
Ezt a hölgyet gyakorlatilag kivégezték az otthonában.
Michael Johann vagyok.
Az independence-i rendőrkapitányság nyomozója voltam,
én vezettem a nyomozást a Bewerly Crowl-gyilkosság kapcsán.
A helyszín még 11 év után is heves érzelmeket vált ki belőlem.
Nem volt okuk megölni őt.
El kellett kapnunk a tetteseket,
mert ha az éjszaka közepén berúgnak egy ajtót,
és megölnek egy védtelen hölgyet,
ki lesz a következő?
STANDIFERT LETARTÓZTATTÁK, MIUTÁN EGY MÁSIK BANDATAG MEGNEVEZTE
Oké.
Anthony, ugye emlékszik rám és Ken Forrester nyomozóra?
Mike vagyok. Csak hogy átvegyük…
2010. ÁPRILIS 1.
Ma ismertettem a jogait.
Alá is írta a dokumentumot. Emlékszik még rájuk?
Továbbra is jogában áll… A felsorolt jogai továbbra is érvényesek.
Figyeljen a lényeg az, hogy…
A lényeg az, hogy nyakig ül a trutymóban.
Nem tudom, miért. Bele akarnak keverni valamibe…
Tudja, mit? Maga…
Anthony nyilván hazudott, és mindent tagadott.
- Hol van ez a bizonyíték? - Egy része a házában van.
Nem fogunk minden bizonyítékot átvenni?
Egy gyilkosságét?
Egy gyilkosságét? Azt nem hinném.
Én nem követtem el gyilkosságot.
De igen.
- De. - Máris bűnösnek tekintenek.
Egyáltalán nem volt egyszerű kihallgatni.
Mégis mi okom lett volna megölni őt?
Mondja, hogy nem volt ott aznap este!
Hol?
- Ahol megölték a hölgyet. - Nézze…
- Mondja, hogy nem volt ott! - Nem voltam ott.
Süket duma…
Többször is elítélték már. Dörzsölt fickó.
Vele szemben nem lehetett az érzelmekre alapozni,
és rábírni, hogy sajnálatot érezzen az áldozat iránt, vagy ilyesmi.
Szóval olyan tények elé állítottuk, melyekből világossá vált számára…
hogy bizonyítani tudjuk, hogy ő ölte meg Beverly Crowlt.
Minket nem…
- Oké… - Minket nem…
Mit tehetnék, hogy bebizonyítsam, hogy teljesen őszinte vagyok magukhoz?
Mit tegyek? Én mondom, nem süketelek…
Anthony maga kérdéseket tesz fel.
A kihallgatás során később találkozót kért a barátnőjével.
Mondtuk neki, hogy ez megoldható.
A nő teljes beismerő vallomást tett, és Anthonyt is a gyilkossághoz kötötte.
Aztán ez alkualappá vált.
Azt mondtuk, nem láthatja, amíg nem segít.
Ha információval szolgál Beverly Crowl megölésével kapcsolatban,
akkor láthatja a barátnőjét.
Ekkor úgy tűnt, hogy megenyhült,
és elkezdett részleteket elárulni az általa elkövetett gyilkosságról.
Ki kutatta át a házat?
Én.
Oké. És utána mi történt?
És tudtam, hogy nem jó házban járunk. Tudtam.
Nem volt felőle kétségem.
És maga lőtte le?
Igen vagy nem?
- Igen vagy nem? - Igen.
Az a véleményem Anthony Standiferről,
hogy ő egy hidegvérű pszichopata gyilkos.
Kivégezte Beverlyt.
Miután kivégezte,
visszaült a kocsiba a bűntársaival, és azt mondta…
ez egy újabb strigula.
Tehát nagy valószínűséggel korábban is gyilkolt már.
Ha az ember öregedni kezd,
tudják mi okoz örömöt?
Látni, ahogy az unokahúgaink, az unokáink és a gyerekeink
együtt nevetnek a gyerekeikkel
és a gyerekeik gyerekeivel.
Ennél nincs is nagyobb öröm.
És amikor az unokaöcsém, Anthony megölte azt a hölgyet,
megfosztotta őt ettől.
Anthony egy bizonyos életmódot
akart folytatni.
És ha valaki ilyen életmódot folytat,
annak ez lesz a következménye.
Az erőszak erőszakot szül. Ez ilyen egyszerű.
Nincs ebben semmi bonyolult.
Évekkel azután, hogy a bátyját megölte
az egyik bedrogozott barátja,
Anthony bement egy házba, és nem egy drogdílert talált ott,
hanem egy idős hölgyet, erre megölte.
A gyilkosság gyilkosságot szül.
Az ilyen életmód ilyen életmódot szül.
STEAKES SZENDVICS - HOT DOG SAJTOS HOT DOG
A reménytelenség, a kétségbeesés…
hogy nincs másik csoport vagy szervezet,
ami azt mondja neked,
van számodra köztünk hely.
És még feljebb lépési lehetőséged is van.
Itt minél erőszakosabb vagy,
annál gyorsabban lépdelsz feljebb.
Nincs semmi vagány abban, ha valaki lelő vagy meggyilkol másokat,
vagy ijesztgeti a gyerekeket.
Bandatagnak lenni nem olyan, mint mondjuk buszsofőrnek.
Az egy veszélyes szakma.
Folyton látom a csillogást ezekben a videókban.
„Van egy kocsim, és drogdíler leszek,
vannak kurváim és csajaim.
Bulizom és…”
Aha.
Persze.
Ez mind így lesz.
Hogyne.
Jó. Sok sikert hozzá!
Szeretem az unokaöcsémet.
A mai napig szeretem őt.
És ezen soha semmi nem változtathat.
Nem érdekel az őrült apja.
Nem érdekel sem az őrült anyja,
sem a többi őrültség az életéből.
Szeretem őt.
Mindig szeretni fogom.
De amit tett, az szörnyű és megbocsáthatatlan.
Ennyi.
ÜDVÖZÖLJÜK INDEPENDENCE-BEN
Amikor meghozta ezt a döntést, az nemcsak Beverlyre volt hatással,
hanem Beverly családjára,
saját magára,
az ő családjára
és barátaira is.
Olyan mint egy örvény, ami egyre több embert ragad magával.
Barbara Lou Draper vagyok.
Beverly Sue Crowl az ikertestvérem volt.
Én tíz perccel korábban születtem.
Gyerekkorunkban
állandóan együtt voltunk.
Ugyanúgy néztünk ki.
Ez mindenkit összezavart, nem tudtak megkülönböztetni.
Volt, hogy idősebb korunkban, amikor már randiztunk,
cseréltünk.
Mármint fiút.
Az jó móka volt.
Átlagos gyerekek voltunk.
Közel álltunk egymáshoz. Mindig is ebben a városban éltünk.
Én már régóta itt laktam,
amikor a szemben lévő ház eladóvá vált,
aztán Barbara vette meg.
És beköltözött.
Ha kinéztem az ablakon,
láttam, ahogy az udvaron tesz-vesz.
Mindennap beszélünk.
Idetelefonált, áthívott vacsorázni.
Azt mondta: „Szaladj át!”
Aznap este is ez történt.
Ott voltam nála. Áthívott vacsorázni, és én átmentem…
Ettünk és tévéztünk.
Volt két banán a konyhapulton,
sosem felejtem el, jó érettek voltak.
Azt mondta, reggel banánkenyeret süt.
Aztán nézte, ahogy hazamegyek.
Intettünk egymásnak az ajtóból.
Akkor láttam utoljára.
Hogy mit gondolok a tettesről?
Nem sok jót.
Nem tartom valami sokra.
Tudom, hogy ő is ugyanolyan ember, mint bárki más,
de ez nem mentség arra, amit tett.
Volt választása, semmi nem kényszerítette erre.
Azok az értékek, amik szerint mi felnőttünk,
azt hiszem, generációról generációra szállnak.
Vagyis így kellene.
Mert tudják,
anya és apa idősebbek,
bölcsebbek,
több mindent éltek át.
És a gyerekeknek… a fiataloknak hallgatnia kéne rájuk.
Szerintem ez a gyerekek érdeke.
Minden a nevelésen múlik. Bizony.
Nagy árat fizettem a drogokért.
Aki drogozik, csak menekül.
Ennyi az egész.
Menekül a valóság, a káosz, vagy a rá nehezedő nyomás elől.
Ez mindenkinek a saját felelőssége.
Cassandra Jenny Reed vagyok, Anthony édesanyja.
Anthonyval csodás volt a kapcsolatunk.
Mindig megnevettettük egymást.
Amikor Anthony ötéves volt, és nem tudtam felkelni az ágyból,
ő ágyba hozta nekem a reggelit.
Odahúzott egy széket a tűzhelyhez, felállt rá, és rántottát csinált nekem.
Kiment a ház elé, szedett nekem sárga százszorszépet,
egy tálcára tette,
és behozta együtt…
Ennyire figyelmes volt.
Azt mondta: „Anya, minden rendben lesz. Tessék, enned kell.”
Én mondom, mindig is csodálatosan bánt velem.
Sokat voltam távol Anthonytól.
Mert…
el kellett szabadulnom innen.
És hát…
őt nem vihettem magammal.
Őszintén mondhatom,
ha nem hagytam volna el,
és hagytam volna a családomra…
Ők mindig azt mondták, hogy rossz.
Ő viszont tudta, hogy én sosem mondtam ilyet.
Tudják…
Szerintem ennek is van köze hozzá.
Na jó, elég volt ebből, nem bírom ezt tovább.
Nem neheztelek a családomra
a nevelésem során elkövetett hibák miatt.
Tudják, azt…
Azt hiszem, ennyi tellett tőlük.
HÁROM HÓNAPPAL AZ ELSŐ INTERJÚJA UTÁN
ANTHONY STANDIFER BELEEGYEZETT, HOGY TOVÁBBI KÉRDÉSEKRE VÁLASZOLJON
Nem akarom az egészet a neveltetésemre fogni.
Persze sokban hozzájárult, de vállalnom kell a felelősséget,
mert a bűntény elkövetésekor már 25 éves voltam.
Szóval tudtam, mi a jó, és mi a rossz, és tudtam, hogy amit teszek az rossz,
tehát volt választásom,
és én a rossz utat választottam.
Hogy vehetném el egy másik ember életét
teljesen alaptalanul,
ok és indíték, illetve mindenféle megbánás nélkül?
Belegondolni, hogy megöltem valakit,
csak mert látta az arcomat, kész téboly.
És egyszerűen…
nem tudom felfogni ezt az egészet,
elnézést a kifejezésért, de mi az isten ütött belém?
Hogy valaki ilyen döntéseket hozzon…
Ez egyszerűen undorító.
Őszintén mondom, hogy sajnálom,
És…
mindennap azt kívánom, bár visszamehetnék és máshogy döntenék.
STANDIFER LEGHAMARABB 2055-BEN SZABADULHAT
EKKOR HETVENÉVES LESZ
Az a véleményem Anthony Standiferről,
hogy ő egy hidegvérű pszichopata gyilkos.
Kivégezte Beverlyt.
Miután kivégezte,
visszaült a kocsiba a bűntársaival, és azt mondta…
ez egy újabb strigula.
Tehát nagy valószínűséggel korábban is gyilkolt már.
Senkit nem öltem meg azelőtt.
Ha ez igaz lenne, más gyilkosságért is elítéltek volna.
Szerintem ez csak arra jó, hogy egy bizonyos színben tüntessenek fel,
és megpróbáljanak beskatulyázni.
Az összes ezen az ügyön dolgozó rendőr
ismerte ezt a hölgyet, mivel a munkatársuk volt.
Azt mondták, szinte az anyjuknak tekintették.
Szerintem a nyomozónak ezért van ilyen határozott véleménye.
A véleményén nem tudok változtatni.
De a magatartásomon igen,
ha megpróbálok…
úgymond jó emberré válni.
De ha én itt vagyok, honnan tudhatnák…
Honnan tudhatnák, hogy jó ember lettem-e?
Honnan tudhatnák, hogy megváltoztam-e?
Ülhetek itt, és állíthatom ezt. De…
nem tudhatják, amíg ki nem engednek, igaz?
És akkor a társadalom hasznos tagjává válok.
Mindennap helyesen kell cselekednem,
annak tudatában, hogy ez elég.
Itt élek, itt létezem.
Egyenesen a válla fölött szúrtam meg, a nyaka oldalán.
Teljesen beparáztam. Megöltem valakit.
A legijesztőbb dolog a tudat, hogy az életünk
valaki más kezében van.
Az arcomat kizárólag fémlemezek tartják össze.
Nagyon veszélyes ember vagyok.
Nem mondtam, hogy én öltem meg őket, csak azt, hogy miattam haltak meg.
Vagyok, aki vagyok…
Csak egy gyilkos.
A feliratot fordította: Tóth Norbert